Flight of the Eagle @ Kruger is in Marlothpark geleë slegs 15 km vanaf die Krugerwildtuin en het slaapplek vir 5 volwassenes of 4 volwassenes en 2 klein kindertjies in 'n ruim, luukse huis.
Dié huis beskik oor 2 slaapkamers met en suite-badkamers en badhanddoeke word voorsien. Gaste moet hulle eie swemhanddoeke saambring. Die hoofslaapkamer het 'n koningingrootte-bed en die tweede slaapkamer het 2 driekwartbeddens. Daar is ook 'n dagbed vir 1 kind of 2 klein kindertjies wat deel.
Die oopplan-kombuis is toegerus vir selfsorg met 'n sesplaatgasstoof, elektriese oond, dubbeldeuryskas-vrieskas en 'n eetarea met genoeg sitplek…
Gaste kan die swembad, boma met 'n braai-area en 'n vuurput benut. Die onthaalarea is hoër geleë en het 'n lieflike uitsig. Vroegoggend en laatmiddag kom kuier verskeie voëlspesies graag rondom die boma en soms tot op die patio. Let asseblief op dat die swembad nie 'n veiligheidsnet het nie en dat kinders ten alle tye onder ouers se toesig moet wees.
Wild loop vrylik in die area rond en Flight of the Eagle @ Kruger is slegs 50 treë vanaf die Krugerwildtuin se heining wat Marlothpark en die Krugerwildtuin skei. Gaste kan moontlik hier leeus, luiperds, jagluiperd, olifante, seekoeie, waterbokke, koedoes, kameelperde en nog baie meer gewaar.